EPCO ถูกเทกโอเวอร์ตามคาด
EPCO&nbsp;ถูกเทกโอเวอร์ ตามคาด ยื่นคำเสนอซื้ออย่างเป็นทางการ 27 ต.ค. 53
26 ต.ค. 2553

EPCO ถูกเทกโอเวอร์ ตามคาด ยื่นคำเสนอซื้ออย่างเป็นทางการ 27 ต.ค. 53
บริษัท โรงพิมพ์ตะวันออก (EPCO) ถูกบริษัท พี พลัส พี ,บริษัท ซันไชน์ อินเตอร์เนชันแนล บิสสิเนส ,บริษัท อควา คอร์เปอเรชั่น และนางโฉมพิศ บุนนาค  ประกาศรับซื้อหุ้นจากนักลงทุนทั่วไปในราคาหุ้นละ 1.94 บาท เพื่อเข้าครอบงำกิจการ(เทกโอเวอร์) ล่าสุด ราคาหุ้นอยู่ที่ 1.92บาท 
ทั้งนี้ คาดว่าจะยื่นคำเสนอซื้ออย่างเป็นทางการในวันที่  27 ต.ค. 2553
เมื่อวันที่  14 ต.ค.ที่ผ่านมา บริษัท อควา คอร์เปอเรชั่น ได้มาหุ้นบริษัท  โรงพิมพ์ตะวันออกจำนวน 16.09% ส่งผลให้มีหุ้นทั้งสิ้น  41.03% ของสิทธิออกเสียงทั้งหมด
สำหรับกลุ่มผู้ซื้อหุ้น EPCO ครั้งนี้ มีนายฉาย บุนนาค  นักลงทุนรายใหญ่ เข้าไปเกี่ยวข้องเพื่อนำบริษัทไปรวมกับหุ้นที่นายฉายถือหุ้นใหญ่อยู่หลายบริษัท ซึ่งเป็นไปอย่างที่ตลาดคาดการณ์ก่อนหน้านี้